31997R2191
L 301/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕО, ЕВРАТОМ) № 2191/97 НА СЪВЕТА
от 30 октомври 1997 година
за изменение на Регламент (Евратом, ЕОВС, ЕИО) № 549/69 относно определяне на категориите на длъжностните лица и други служители на Европейските общности, за които се прилагат разпоредбите на член 12, втори параграф на член 13, и член 14 от Протокола за привилегиите и имунитетите на Общностите
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности, и по-специално член 28, първи параграф от него,
като взе предвид Протокола за привилегиите и имунитетите на Европейските общности, и по-специално член 16 и член 22 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Съда на ЕО (2),
като взе предвид становището на Сметната палата (3),
като има предвид, че Регламент (Евратом, ЕОВС, ЕИО) № 549/69 (4) следва да се измени предвид следните регламенти:
-
Регламент (Евратом, ЕОВС, ЕИО) № 2274/87 на Съвета от 23 юли 1987 г. относно въвеждане на специални мерки за прекратяване работата на срочно наети служители на Европейските общности (5),
-
Регламент (ЕИО) № 1857/89 на Съвета от 21 юни 1989 г. относно въвеждане на специални и временни мерки за прекратяване работата на служители на Европейските общности (6),
-
Регламент (ЕО, Евратом, ЕОВС) № 2688/95 на Съвета от 17 ноември 1995 г. относно въвеждане на специални мерки за прекратяване работата на служители на Европейските общности в резултат от присъединяването на Австрия, Финландия и Швеция (7),
-
Регламент (ЕО, Евратом, ЕОВС) № 2689/95 на Съвета от 17 ноември 1995 г. относно въвеждане на специални мерки за прекратяване работата на срочно наети служители на Европейските общности (8) в резултат от присъединяването на Австрия, Финландия и Швеция,
ПРИЕ НАСТОЯЩИЯ РЕГЛАМЕНТ:
Член 1
Към член 2 от Регламент (Евратом, ЕОВС, ЕИО) № 549/69 се добавя следното:
„л)
лица, които имат право на обезщетение при прекратяване на служебното правоотношение съгласно член 4 от Регламент (Евратом, ЕОВС, ЕИО) № 2247/87 (9);
м)
лица, които имат право на обезщетение при прекратяване на служебното правоотношение съгласно член 3 от Регламент (ЕИО) № 1857/89 (10);
н)
лица, които имат право на обезщетение при прекратяване на служебното правоотношение съгласно член 4 от Регламент (ЕО, Евратом, ЕОВС) № 2688/96 (11);
о)
лица, които имат право на обезщетение при прекратяване на служебното правоотношение съгласно член 4 от Регламент (ЕО, Евратом, ЕОВС) № 2668/96 (12).
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага, по отношение на всяко от тиретата, добавени към член 1, от датата на влизане в сила на всеки от съответните посочени регламенти.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 30 октомври 1997 година.